Държавен вестник, бр. 6, 2017 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  6
(2) Финансовите активи по раздел Б, 
групи II, III и IV и в раздел Д, група III от 
актива на отчета за финансовото състояние 
подлежат на проверка за обезценка, като в 
случаите, в които балансовата им стойност 
е по-голяма от очакваната им възстановима 
стойност към датата на финансовия отчет, 
застрахователят ги оценява по възстановимата 
им стойност и признава загуба от обезценка 
и/или намаление на резерва от преоценка 
на финансови инструменти.
(3) В случаите по ал. 1 всеки отделен актив, 
в т. ч. финансовите активи, се представя в 
отчета за финансовото състояние към датата 
на съставяне на финансовия отчет по по-
ниската от балансовата или възстановимата 
му стойност.
Представяне на активите по групи от Г.I до 
Г.III и група Д.II от отчета за финансовото 
състояние
Чл. 79. Активите, класифицирани в групи 
от Г.I до Г.III и група Д.II, се оценяват и 
представят в отчета за финансовото състоя­
ние към датата на съставяне на финансовия 
отчет по по-ниската от балансовата или 
възстановимата им стойност.
Оперативни разходи
Чл. 80. В отчета за доходите разходите се 
класифицират в следните основни категории 
оперативни разходи:
1. аквизиционни разходи са разходите, кои­
то произтичат от сключване или подновяване 
на застрахователните договори; към тях се 
отнасят както преките разходи – аквизици­
онни комисиони (не се включват инкасовите 
комисиони при плащането на периодични 
премии), разходи за изготвяне на застрахо­
вателните договори и за включването им в 
портфейла, така и косвените аквизиционни 
разходи – за реклама и административни 
разходи, свързани с изготвяне на оферти, 
сключване на договори и подновяване на 
вече сключени договори;
2. административни разходи са разходи­
те по събиране на премии, обслужване на 
застрахователните договори и презастрахо­
ването, обработване на бонуси и отстъпки, 
управление на застрахователния или преза­
страхователния портфейл, както и разходи 
за персонала и амортизация, които не могат 
да се отнесат към аквизиционните разходи, 
към разходите за уреждане на претенции или 
към инвестиционните разходи;
3. други технически разходи, нетни от 
презастраховане.
Признаване на аквизиционните разходи
Чл. 81. (1) Аквизиционните разходи се 
признават като разходи на застрахователя 
за срока на съответните застрахователни 
договори по един от следните два метода:
1. метод 1: аквизиционните разходи се 
признават в пълен размер като разход през 
отчетния период, в който са възникнали, като 
калкулираните се приспадат от премиите при 
определяне на пренос-премийния резерв, а 
при определяне на математическия резерв 
по застраховки „Живот“ се приспадат чрез 
„цилмерови квоти“;
2. метод 2: 
а) възникналите аквизиционни разходи 
се пренасят (отлагат) за следващи отчетни 
периоди пропорционално на пренос-пре­
мийния резерв; отложените аквизиционни 
разходи се отчитат като отделна позиция в 
актива на отчета за финансовото състояние; 
за свързаните презастрахователни комисио­
ни изречение първо се прилага съответно; 
свързаните презастрахователни комисиони се 
отразяват в пасива на отчета за финансовото 
състояние; или
б) възникналите през отчетния период и 
непогасени аквизиционни разходи се прена­
сят (отлагат) за бъдещи периоди, през които 
се очаква да бъдат погасени от добавките 
за аквизиция, калкулирани в договорените 
бъдещи премии; отложените аквизиционни 
разходи се отчитат като отделна позиция в 
актива на отчета за финансовото състояние 
и се амортизират в същата пропорция, в 
каквато са разпределени добавките за ак­
визиция в бъдещите премии; за свързаните 
презастрахователни комисиони изречение 
първо се прилага съответно; свързаните пре­
застрахователни комисиони се отразяват в 
пасива на отчета за финансовото състояние.
(2) Счетоводното третиране на комисио­
ните на застрахователни посредници след­
ва счетоводното третиране на премийния 
приход. Съпоставимостта на разходите с 
приходите се осигурява с прилагането на 
методите, посочени в ал. 1.
Оценка на дългови ценни книжа и други ценни 
книги с фиксиран доход
Чл. 82. Оценката на дългови ценни книжа 
и други ценни книги с фиксиран доход се 
извършва на базата на МСС и МСФО, като 
се отчита класификацията им при първона­
чално придобиване. 
Обезценка на вземания
Чл. 83. (1) Очакваните бъдещи парични 
потоци се получават, като договорените 
парични потоци за вземания по сключени 
застрахователни договори от застраховани 
(застраховащи) лица и вземания от посред­
ници, по които са натрупани просрочени 
плащания, се обезценяват на база анализ на 
бъдещите парични потоци чрез постигане 
на най-добрата оценка, изчислена ежегодно 
чрез матрица на вземанията.